als_Latn bos_Latn ron_Latn
Hamburg shfrytezon me se miri faktorin fushe dhe ekipi i Josef Zinnbauer ngjit menjehere 4 shkalle ne klasifikim duke permiresuar ndjeshem pozitat ne fundin e renditjes. Ne fakt ne Imtech Arena takimi Hamburg – Mainz nuk pati shume histori dhe ndeshja u dominua ne pjesen me te madhe nga ekipi vendas qe zhbllokoi rezultatin ne 32’ fale qendermbrojtesit brazilian Cleber, i cili shfrytezoi ne maksimum hezitimin e mbrojtjes mike per te neutralizuar nje krosim nga krahu i djathte. Ne 53’ mbrojtesit maqedonas Noveski i mbeti topi ne dore dhe kryesorit Stegemann nuk i mbeti rruge tjeter pervecse te sinjalizoje per 11-metersh, te cilin me pas e shnderroi ne gol si zakonisht specialisti Rafael van der Vaart. Goli i vetem per Maincin u shenua ne minuten e parafundit te takimit nga japonezi Okazaki, qe i harruar ne zonen e vogel shenoi me koke nga vetem 3 metra larg portierit Drobny.
Fale triumfit 2-1 skuadra e Hamburg regjistroi suksesin e trete radhazi ne shtepi, pas fitoreve ndaj skuadrave te tilla si Bayer Leverkusen dhe Werder Bremen, nderkaq pas fillimit premtues te sezonit me vetem 2 pike ne 6 ndeshjet e fundit ekipi i Mainz nuk fiton prej afersisht dy muajsh, duke konfirmuar krizen jo vetem ne rezultate por gjithashtu edhe ne loje, per me teper qe sezonin e kaluar kjo skuader i fitoi me shifrat 3-2 qe te dyja perballjet ndermjet tyre.
Persa i perket dites se diele spektakli duket se ishte lene per ndeshjen permbyllese te javes se 14 Eintracht – Werder. Ne Commerzbank – Arena shqiponjat shkaterruan pa meshire klubin ku Thomas Schaaf ka kaluar pothuajse kater dekada nga jeta e tij. Rezistenca e bardhjeshileve zgjati vetem nje pjese loje, pasi fraksioni i pare i ndeshjes u mbyll ne barazim, pas golave te Alexander Meier dhe cekut Gebre Selassie. Pjesa e dyte vijoi me plot 5 gola, kater prej te cileve mbajne shenjen e Seferovic, Meier, Aigner dhe 18-vjecarit Stendera ndersa golin e vetem per Werder ne 45’ e dyte e realizoi mbrojtesi italian Caldirola. Fitorja 5-2 e ngjit Eintracht drejt e ne vendin e shtate, me vetem 2 pike larg Zones Champions, ndersa klubi nga Bremeni tashme rreshqet ne pozicionin e parafundit duke koleksionuar humbjen e 7 ne 14 jave kampionat.
als_Latn als_Latn als_Latn